कोर्ट में पेशी के लिए आए 13 तोते तो देखने वालों के उड़ गए होश, फैसले के बाद...  
उज्बेकिस्तान का नागरिक तोतों को ताशकंद ले जा रहा था
एयरपोर्ट पर सुरक्षा जांच में सीआईएसएफ ने पकड़ लिया
कोर्ट ने तोतों को आजाद करने का आदेश दिया
कोर्ट में पेशी के दौरान सभी तोतों की गिनती हुई और फिर कोर्ट ने उन्हें कैद से आज़ाद करने का आदेश सुनाते हुए ओखला बर्ड सेंचुरी भेजने का आदेश दिया. इसके बाद सभी तोतों को वन विभाग से जुड़े लोग अपने साथ ले गए.
यह सुंदर तोते 15 अक्टूबर को दिल्ली के आईजीआई एयरपोर्ट के टर्मिनल तीन से तब बरामद हुए, जब सीआईएसएफ उज्बेकिस्तान के एक नागरिक की सुरक्षा जांच कर रही थी. उसने जूतों के अलग-अलग डिब्बों में यह तोते छिपा रखे थे. सीआईएसफ ने उज्बेकी नागरिक और तोतों को कस्टम के हवाले कर दिया. आरोपी ने पूछताछ में बताया कि उसने यह तोते पुरानी दिल्ली से एक शख्स से लिए थे और वह यह तोते ताशकंद ले जा रहा था क्योंकि वहां इनकी डिमांड काफी ज्यादा है.
कोर्ट में आरोपी जमानत के लिए गुहार लगाता रहा लेकिन कोर्ट ने आरोपी के तोते उड़ाते हुए उसे 30 अक्टूबर तक के लिए जेल भेज दिया.